CELEX: 32019R0925
Language: ro
Date: 2019-06-03 00:00:00
Title: Regulamentul de punere în aplicare (UE) 2019/925 al Comisiei din 3 iunie 2019 privind clasificarea anumitor mărfuri în Nomenclatura combinată

6.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 148/13
               
            
         REGULAMENTUL DE PUNERE ÎN APLICARE (UE) 2019/925 AL COMISIEI
         din 3 iunie 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate Regulamentului (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iunie 2019.
            
               
                  Pentru Comisie,
               
               
                  Pentru Președinte,
               
               Stephen QUEST
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare
                        (cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un articol tubular (o așa-numită „centură pentru activități fizice”) fabricat din tricot, constând din 88 % poliester și 12 % elastan, cu o circumferință de 66 cm. Articolul este fabricat din două bucăți rectangulare de dimensiuni egale din material textil tricotat, care sunt suprapuse și cusute împreună pe trei laturi pentru a forma o „centură pentru activități fizice” elastică reversibilă.
                        Articolul este dotat cu elemente reflectorizante, un buzunar plat cu fermoar și două deschizături mici, una dintre acestea având o panglică cu bandă elastică. El nu prezintă niciun fel de închizătoare.
                        Articolul este conceput pentru a fi purtat în jurul taliei, de exemplu în timpul activităților sportive. Buzunarele/deschizăturile adăpostesc obiecte mici, cum ar fi cheile, cardurile de credit și alte obiecte similare.
                        A se vedea imaginile (*1).
                     
                     
                        6307 90 10 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 7(f) la secțiunea XI, precum și pe baza textului codurilor NC 6307 , 6307 90  și 6307 90 10 .
                        Centura pentru activități fizice are caracteristicile obiective ale unui articol textil confecționat în sensul poziției 6307  și în temeiul notei 7(f) la secțiunea XI.
                        Articolul nu este conceput pentru a conține vreun obiect specific. El nu prezintă nici o formă specială, nici o garnitură interioară. Articolul nu este similar articolelor clasificate la poziția 4202  [a se vedea, de asemenea, primul și al patrulea paragraf și excluderea de la litera (c) din Notele explicative la Sistemul armonizat aferente poziției 4202 ]. În consecință, clasificarea la poziția 4202  este exclusă.
                        Prin urmare, articolul trebuie să fie clasificat la codul NC 6307 90 10 , ca „alte articole tricotate confecționate”.
                     
                  
               (*1)  Imaginile au caracter pur informativ.